stanford-oval/wikipedia huggingface dataset:
Stadi vs. Lande
Kierrokset > Kierros 1 > Ensimmäinen tuotantokausi

Ensimmäisellä kierroksella stadilaisilta kysytään landekysymyksiä ja landelaisilta Kehä III -aiheisia kysymyksiä. Jos joukkue päättää vastata, se saa oikeasta vastauksesta yhden pisteen, mutta jos vastaus menee väärin, joukkue menettää yhden pisteen (toisella tuotantokaudella pisteitä ei voi menettää). Jos stadilaisjoukkue/landelaisjoukkue vastaa väärin, toisella stadilaisjoukkueella/landelaisjoukkueella on mahdollisuus vastata halutessaan. Jos joukkueella on nolla pistettä, väärästä vastauksesta ei menetä pistettä. Ensimmäisellä kierroksella kysytään yhteensä 20 kysymystä: 10 stadilaisjoukkueilta ja 10 landelaisjoukkueilta. Enemmän pisteitä saanut stadilaisjoukkue ja enemmän pisteitä saanut landelaisjoukkue etenevät seuraavalle kierrokselle.
Kierrokset > Kierros 1 > Toinen tuotantokausi

Toisella kaudella ensimmäisen kierroksen säännöt ovat muuten samat, mutta kysymyksiä esitetään yhteensä 8 kappaletta (4 stadilaisjoukkueilta ja 4 landelaisjoukkueilta) eivätkä tämän kierroksen häviäjät putoa kilpailusta.
Kierrokset > Kierros 2 (2. kausi)

Tällä kierroksella kysytään yhteensä 8 kysymystä (4 stadilaisjoukkueilta ja 4 landelaisjoukkueilta). Kysymyksiin annetaan kuhunkin kolme vastausvaihtoehtoa, jotka kaikki ovat lukuja. Kukin kysymys on vain tietylle joukkueelle kohdistettu. Oikeasta vastauksesta saa kaksi pistettä, mutta väärästä vastauksesta ei menetä pisteitä. Ensimmäisen ja toisen kierroksen pisteet lasketaan yhteen, ja enemmän pisteitä saanut stadilaisjoukkue ja enemmän pisteitä saanut landelaisjoukkue etenevät kolmannelle kierrokselle.
Kierrokset > Kierros 2 (1. kausi) / kierros 3 (2. kausi)

Tällä kierroksella stadilaisjoukkue kilpailee landelaisjoukkuetta vastaan yksi jäsen kerrallaan. Kierroksella kysytään 12 monivalintakysymystä, joissa on kolme vastausvaihtoehtoa. Ensin yhdeltä jäseneltä kysytään kysymys, ja jos se menee oikein, joukkue saa pisteen. Jos se menee väärin, joukkue ei menetä pisteitä, mutta vastapuolen joukkue saa yrittää arvata kahdesta jäljellä olevasta vaihtoehdosta. Kierroksen loputtua enemmän pisteitä saanut joukkue pääsee finaalikierrokselle.
Kierrokset > Finaalikierros

Finaalikierroksella yhdeltä joukkueen jäseneltä, jonka joukkue on valinnut keskuudestaan, kysytään kysymyksiä, joissa on kaksi vastausvaihtoehtoa. Kilpailijan tavoitteena on vastata 90 sekunnissa niin moneen kysymykseen kuin ehtii. Neljällä oikealla vastauksella joukkue voittaa kotimaanmatkan, kahdeksalla Euroopan-matkan ja 12:lla kaukomaanmatkan. Voitettuaan jonkin näistä joukkue arpoo määränpäänsä kolmen laatikon joukosta.
Jaksot > Ensimmäinen tuotantokausi

| Jakso | TV-ensiesitys | Voittaja­joukkue | Palkinto |
| --- | --- | --- | --- |
| 1 | pe 24. helmikuuta 2017 | Stadi: Vuokin mammat | Euroopan-matka: Riika, Latvia |
| 2 | pe 03. maaliskuuta 2017 | Stadi: Ruttiksen rillaajat | kotimaanmatka: Koli |
| 3 | pe 10. maaliskuuta 2017 | Lande: Tyrnävän tiput | Euroopan-matka: Zákynthos, Kreikka |
| 4 | pe 17. maaliskuuta 2017 | Stadi: Ison kirkon dorkat | kaukomatka: Brasilian–Argentiinan kiertomatka |
| 5 | pe 31. maaliskuuta 2017 | Lande: Team Reenis | kotimaanmatka: Koli |
| 6 | pe 07. huhtikuuta 2017 | Lande: Korpien ränkkääjät | Euroopan-matka: Mallorca, Välimeri |
| 7 | pe 14. huhtikuuta 2017 | Stadi: Etelän ekonomia | Euroopan-matka: Saarenmaa, Viro |
| 8 | pe 21. huhtikuuta 2017 | Stadi: Kontulan eläkeläiset | kotimaanmatka: Koli |
| 9 | pe 28. huhtikuuta 2017 | Lande: Lännen liikkujat | kotimaanmatka: Turku |
| 10 | pe 05. toukokuuta 2017 | Stadi: Vänttisen klaani | kaukomatka: Ras al-Khaima, Arabiemiraatit |
Jaksot > Toinen tuotantokausi

| Jakso | TV-ensiesitys | Voittaja­joukkue | Palkinto |
| --- | --- | --- | --- |
| 1 | ke 07. helmikuuta 2018 | Lande: Rillipiät | Euroopan-matka: Split, Kroatia |
| 2 | ke 14. helmikuuta 2018 | Lande: Trio Tähtiartistit | Euroopan-matka: Hania, Kreikka |
| 3 | ke 21. helmikuuta 2018 | Stadi: KuMiPellet | kaukomatka: Sri Lanka |
| 4 | ke 28. helmikuuta 2018 | Stadi: Tanko­Tunarit | Euroopan-matka: Montenegro |
| 5 | ke 07. maaliskuuta 2018 | Lande: Hilpili-hurjat | Euroopan-matka: Mallorca, Välimeri |
| 6 | ke 21. maaliskuuta 2018 | Stadi: Stadisto­kratia | Euroopan-matka: Santoríni, Kreikka |
| 7 | ke 28. maaliskuuta 2018 | Lande: Sipoon böönat | kaukomatka: Jordania, Lähi-itä |
| 8 | ke 04. huhtikuuta 2018 | Lande: Laatumiehet | kotimaanmatka: hemmottelu |
| 9 | ke 11. huhtikuuta 2018 | Stadi: Lynxin letukat | Euroopan-matka: Kárpathos, Kreikka |
| 10 | ke 18. huhtikuuta 2018 | Stadi: Hesalaiset pöndet | Euroopan-matka: Split, Kroatia |
| 11 | ke 25. huhtikuuta 2018 | Lande: Liäkit | kaukomatka: Abu Dhabi, Arabiemiraatit |
| 12 | ke 02. toukokuuta 2018 | Stadi: Aki ja eksät | kotimaanmatka: Turku |
| 13 | ke 09. toukokuuta 2018 | Lande: Levottomat | Euroopan-matka: Split, Kroatia |
Jaksot > Kolmas tuotantokausi

| Jakso | TV-ensiesitys | Voittaja­joukkue | Palkinto |
| --- | --- | --- | --- |
| 1 | pe 25. tammikuuta 2019 | Lande: Pouta, sää ja mää  | kotimaanmatka: Kuusamo |
| 2 | pe 01. helmikuuta 2019 | Lande: Riskiryhmä | kaukomatka: Oman, Arabian niemimaa |
| 3 | pe 08. helmikuuta 2019 | Stadi: Pihlaja­kadun pojat | Euroopan-matka: Kreeta, Kreikka |
| 4 | pe 15. helmikuuta 2019 | Lande: Vedetään taskusta | kotimaanmatka: Salla |
| 5 | pe 22. helmikuuta 2019 | Stadi: Gamlat gubet ja friidu | Euroopan-matka: Ródos, Kreikka |
| 6 | to 28. helmikuuta 2019 | Stadi: Junailevat Jiit | kaukomatka: Fuerteventura, Kanariansaaret |
| 7 | pe 01. maaliskuuta 2019 | Lande: Tehotytöt | Euroopan-matka: Mallorca, Välimeri |
| 8 | to 07. maaliskuuta 2019 | Stadi: Stadin yömakkarat | kotimaanmatka: Tampere |
| 9 | pe 08. maaliskuuta 2019 | Stadi: Munikset | kaukomatka: Sri Lanka |
| 10 | to 14. maaliskuuta 2019 | Lande: Perukan eukot | kotimaanmatka: Kuusamo |
| 11 | to 21. maaliskuuta 2019 | Stadi: Vajaa prosessi | Euroopan-matka: Alanya, Turkki |
| 12 | to 28. maaliskuuta 2019 | Lande: Jäiset pavut | kaukomatka: Abu Dhabi, Arabiemiraatit |
| 13 | to 04. huhtikuuta 2019 | Stadi: Pomo ja iloset mimmit | Euroopan-matka: Mallorca, Välimeri |
| 14 | to 11. huhtikuuta 2019 | Lande: Bingo-Pirkot | Euroopan-matka: Párga, Kreikka |
Jaksot > Neljäs tuotantokausi

| Jakso | TV-ensiesitys | Voittaja­joukkue | Palkinto |
| --- | --- | --- | --- |
| 1 | ke 26. helmikuuta 2020 | Lande: Ponnistus  | Euroopan-matka: Makarska, Kroatia |
| 2 | ke 04. maaliskuuta 2020 | Stadi: Hesaheput | Euroopan-matka: Durrës, Albania |
| 3 | ke 18. maaliskuuta 2020 | Lande: Team Merikoski | kaukomatka: Fuerteventura, Kanariansaaret |
| 4 | ke 01. huhtikuuta 2020 | Lande: Pielisjoen pullukat | kotimaanmatka: Saimaa |
| 5 | ke 08. huhtikuuta 2020 | Lande: Puksprööt | Euroopan-matka: Plataniás, Kreikka |
| 6 | ke 15. huhtikuuta 2020 | Stadi: Toiminnan miehet | kaukomatka: Goa, Intia |
| 7 | ke 22. huhtikuuta 2020 | Lande: Puna­musta­valkoiset | Euroopan-matka: Makarska, Kroatia |
| 8 | ke 29. huhtikuuta 2020 | Lande: Pirkanmaan pöllöt | Euroopan-matka: Lefkas, Kreikka |
| 9 | ke 06. toukokuuta 2020 | Stadi: Ratakanat | Euroopan-matka: Ródos, Kreikka |
| 10 | ke 13. toukokuuta 2020 | Lande: Minä vai sinä | kaukomatka: Dubai, Arabiemiraatit |
| 11 | ke 20. toukokuuta 2020 | Lande: Tois pualt jokke | Euroopan-matka: Mallorca, Välimeri |
| 12 | ke 27. toukokuuta 2020 | Lande: Kahvi­huoneen viisastalijat | kotimaanmatka: Saimaa |
| 13 | ke 03. kesäkuuta 2020 | Stadi: Kallio Rolling Rainbow | Euroopan-matka: Makarska, Kroatia |
| 14 | ke 10. kesäkuuta 2020 | Lande: Nastikit | kaukomatka: Doha, Qatar |
Jaksot > Viides tuotantokausi

| Jakso | TV-ensiesitys | Voittaja­joukkue | Palkinto |
| --- | --- | --- | --- |
| 1 | ke 14. huhtikuuta 2021 | Stadi: Kruunupäät | Euroopan-matka: Barcelona, Espanja |
| 2 | ke 21. huhtikuuta 2021 | Lande: Ihmeen hyvää Iisalmesta | kaukomatka: Dubai, Arabiemiraatit |
| 3 | ke 28. huhtikuuta 2021 | Stadi: Ovaskainen Brothers | Euroopan-matka: Alanya, Turkki |
| 4 | ke 05. toukokuuta 2021 | Stadi: Stadin tsirbulit | kotimaanmatka: Saimaa |
| 5 | ke 12. toukokuuta 2021 | Stadi: Ykköspöytä | ei voittoa  |
| 6 | ke 19. toukokuuta 2021 | Lande: Tiimi 22 | Euroopan-matka: Mallorca, Välimeri |
| 7 | ke 26. toukokuuta 2021 | Stadi: Varmasti arvasin | Euroopan-matka: Lissabon, Portugali |
| 8 | ke 02. kesäkuuta 2021 | Stadi: Bulit skloddit | kaukomatka: Teneriffa, Espanja |
| 9 | ke 09. kesäkuuta 2021 | Lande: Soetsoeet | kotimaanmatka: Saimaa |
| 10 | ke 16. kesäkuuta 2021 | Stadi: Tufferit | Euroopan-matka: Lontoo, Britannia |
| 11 | ke 23. kesäkuuta 2021 | Stadi: Mirmelit | Euroopan-matka: Alanya, Turkki |
| 12 | ke 30. kesäkuuta 2021 | Stadi: Boom | kotimaanmatka: Turku |
Jaksot > Kuudes tuotantokausi

| Jakso | TV-ensiesitys | Voittaja­joukkue | Palkinto |
| --- | --- | --- | --- |
| 1 | la 21. tammikuuta 2023 | Stadi: Missio | kaukomatka: Vietnam |
| 2 | la 28. tammikuuta 2023 | Stadi: Helmet | kotimaanmatka: Rovaniemi |
| 3 | la 04. helmikuuta 2023 | Lande: Eräleidit | Euroopan-matka: Milano, Italia |
| 4 | la 11. helmikuuta 2023 | Stadi: Nopeet jaffat | Euroopan-matka: Lontoo, Britannia |
| 5 | la 18. helmikuuta 2023 | Lande: Kauppakadun veteraanit | kaukomatka: Mauritius |
| 6 | la 25. helmikuuta 2023 | Lande: Papukaija Team | kotimaanmatka: Kuopio |
| 7 | la 04. maaliskuuta 2023 | Stadi: Sörkän Aasiantuntijat | Euroopan-matka: Ródos, Kreikka |
| 8 | la 11. maaliskuuta 2023 | Lande: McMurmelit | kaukomatka: Singapore |
| 9 | pe 31. maaliskuuta 2023 | Lande: Härmän häjyt | Euroopan-matka: Kreeta, Kreikka |
| 10 | pe 07. huhtikuuta 2023 | Stadi: Crimetime-tiimi | kotimaanmatka: Oulu |
Jaksot > Seitsemäs tuotantokausi

| Jakso | TV-ensiesitys | Voittaja­joukkue | Palkinto |
| --- | --- | --- | --- |
| 1 | la 14. syyskuuta 2024 | Stadi: Löysää göysii | kaukomatka: Singapore |
| 2 | la 21. syyskuuta 2024 | Lande: Landepaukut Vihdistä  | kotimaanmatka: Rovaniemi |
| 3 | la 28. syyskuuta 2024 | Stadi: Team Revontulet | Euroopan-matka: Berliini, Saksa |
| 4 | la 05. lokakuuta 2024 | Lande: Kolme kolaa | Euroopan-matka: Alanya, Turkki |
| 5 | la 12. lokakuuta 2024 | Lande: Mankelin muulit | Euroopan-matka: Nizza, Ranska |
| 6 | la 19. lokakuuta 2024 | Lande: Maahiset | kotimaanmatka: Kuopio |
| 7 | la 26. lokakuuta 2024 | Stadi: Voittamaton kolmikko | kaukomatka: New York, Yhdysvallat |
| 8 | la 02. marraskuuta 2024 | Stadi: Spårankävijät | Euroopan-matka: Nizza, Ranska |
| 9 | la 09. marraskuuta 2024 | Stadi: Älynystyrät | Euroopan-matka: Lissabon, Portugali |
| 10 | la 16. marraskuuta 2024 | Lande: Tädit teellä | Euroopan-matka: Teneriffa, Espanja |
Jaksot > Huomiot

↑  Julkkisjoukkue: Timo Lavikainen, Linda Wiklund ja Pekka Pouta.
↑  Julkkisjoukkue: Tuuli Matinsalo, Mikaela Ingberg ja Tommi Evilä.
↑  Joukkue sai finaalikierroksella niin vähän oikeita vastauksia, ettei saavuttanut ensimmäistäkään palkintoa vaan lähti kotiin tyhjin käsin.
↑  Julkkisjoukkue: Markus Selin, Aleksi Mäkelä ja Perttu Sirviö.
Formaatti maailmalla > Luettelo maista, joilla on omat versionsa

| Maa | Version nimi | Juontajat | Pääpalkinto | Esitetty |
| --- | --- | --- | --- | --- |
|  Suomi (alkuperäinen) | Stadi vs. Lande | Jaakko Saariluoma Kalle Lamberg | matka kaukomaihin | 2017– |
|  Unkari | Város vs. Vidék (Kaupunki vs. maaseutu) | Attila Till Zsolt Gáspár | 10 000 000 Ft | 2022– |
Formaatti maailmalla > Luettelo maista, joilla on omat versionsa > Város vs. Vidék

Unkari osti ensimmäisenä maana oikeudet Stadi vs. Landen formaattiin keväällä 2022, jolloin kolmen hengen joukkueiden etsiminen alkoi. Unkarilainen formaatti eroaa alkuperäisestä siten, että tietokilpailukierrosten lisäksi ohjelmassa nähdään myös kaupunki- ja maaseututeemaisia, fyysisiä haasteita. Ohjelmaa juontavat Attila Till kaupungin tiimissä ja Zsolt Gáspár maaseudun tiimissä, ja sen ensimmäinen kausi esitetään syksyllä 2022.
Aiheesta muualla

Ohjelman kotisivut
Tolmatši

Tolmatši (ven. Толмачи́, karjalaksi Tolmačču, kieli- ja kansatieteellisessä kirjallisuudessa on käytetty myös muotoa Tolmatšu) on kylä ja maalaiskunta Tverin alueen Lihoslavlin piirissä Venäjällä. Se sijaitsee 45 kilometriä Lihoslavlista koilliseen.
Kylän nimi juontuu turkkilaisperäisestä ”tulkkia” tarkoittavasta henkilönimestä tolmatš. Se mainitaan ensimmäisen kerran vuonna 1545. 1500–1600-lukujen vaihteessa kylä autioitui. 1600-luvulla sen asuttivat nykyisten tverinkarjalaisten esi-isät.
Tarinan mukaan ensimmäiset karjalaiset uudisasukkaat lähtivät Liperin pitäjästä vuonna 1636 ja päätyivät pitkään vaellettuaan Tolmatšin kylään. Vuonna 1651 mainittiin kaksi Kesälahdelta tullutta perhettä. 1660-luvun lopulla Tolmatšissa ja sen lähikylissä asui jo 45 perhettä, yhteensä 108 henkeä. Kirkonkylänä Tolmatši mainitaan ensimmäisen kerran vuonna 1672.
Vuonna 1830 Tolmatšiin rakennettiin nykyäänkin toimiva kivinen Herran ilmestyksen kirkko. Ensimmäinen alkeiskoulu perustettiin vuonna 1840. Vuonna 1887 paikallinen opettaja Anastasija Tolmatševskaja laati karjalais-venäläisen aapisen Rodnoje karelskoje, jonka tarkoituksena oli helpottaa karjalaislasten opetusta. Vuonna 1899 avattiin kansankirjasto. Toisen asteen oppilaitos perustettiin kylään vuonna 1913.
Vuodesta 1775 lähtien seutu kuului Tverin läänin Bežetskin kihlakuntaan. Ennen vallankumousta Tolmatši oli vauras talonpoikaiskylä, jonka kauppiaat hankkivat tavaraa Toržokista, Tveristä, Rževistä ja Kašinista. Kuudesti vuodessa järjestettiin suuret markkinat. 1900-luvun alussa perustettiin myös pienyrityksiä.
Vuosina 1929–1956 kylä toimi lähes yksinomaan karjalaisten asuttaman Tolmatšin, myöhemmin Novokarelskin piirin keskuksena. Kylässä julkaistiin Karelskaja pravda -nimistä piirilehteä, joka vuoteen 1939 saakka ilmestyi osittain myös karjalaksi. Vuonna 1937–1939 Novokarelskin piiri kuului Kalininin alueen Karjalaiseen kansalliseen piirikuntaan. Vuoden 1938 tulipalo hävitti kylän vanhan osan.
Vuonna 1956 Novokarelskin piiri liitettiin Lihoslavlin piiriin. Sen jälkeen kylän elämä alkoi taantua. Monet yritykset ja laitokset suljettiin 1990-luvulla. Vuonna 1996 kylässä oli 864 asukasta.
Nykyään Tolmatšin kuntaan kuuluu 56 asutusta. Asfalttitie yhdistää kuntakeskuksen Lihoslavliin. Tolmatšissa toimii maatalousyritys ”Tolmatševski” ja Prudovon kylässä ”Trudovik”. Kuntakeskuksessa on kuluttajaosuuskunta, kulttuuritalo, keskikoulu, lastentarha, kirjasto ja lääkärin vastaanotto. Purodovossa on peruskoulu. Nähtävyyksiä ovat Tolmatšin, Nazarovon ja Zmejovon kirkot. Viime aikoina on pyritty kehittämään karjalaisuuteen perustuvaa kulttuurimatkailua.
Aiheesta muualla

Tolmatšin kunnan sivusto (Arkistoitu – Internet Archive) (venäjäksi)
Tolmatši Tverin alue -tietosanakirjassa[vanhentunut linkki] (venäjäksi)
Tolmatšin historiasta kertova sivu (Arkistoitu – Internet Archive) (venäjäksi)
To Hell with the Devil

| To Hell with the Devil Stryper |
| --- | --- | --- |

Studioalbumin tiedot
 Äänitetty : 1986
 Julkaistu: 24. lokakuuta 1986
 Tuottaja(t): Stryper
 Tyylilaji: kristillinen metalli   glam metal
 Kesto: 40.52
 Levy-yhtiö: Enigma Records  Hollywood Records
Stryperin muut julkaisut
| Soldiers under Command 1985 | To Hell with the Devil 1986 | In God We Trust 1988 |
To Hell with the Devil on yhdysvaltalaisen metalliyhtyeen Stryperin albumi, joka julkaistiin 1986. Encyclopedia of Contemporary Christian Music -kirjassa To Hell with the Devil on mainittu 88. sijalla 100 kaikkien aikojen parasta kristillistä albumia -listalla, ja kirja nimittää albumia kristillisen metallimusiikin merkittävimmäksi. Albumia on myyty yli 2 miljoonaa kappaletta, ja se oli ensimmäinen kristillinen pop- tai rockalbumi, joka sai platina-arvon. To Hell with the Devil on säilyttänyt asemansa kristillisen metallimusiikin eniten myytynä albumina. Albumi sai Grammy-ehdokkuuden. To Hell with the Devilia pidetään myös yhtenä glam metal -suuntauksen merkkiteoksista. Koko vuoden 1987 ajan kappaleiden "Free" ja "Honestly" musiikkivideot saivat 1. sijan Dial MTV:lla, öisin näytettävällä MTV-listalla kysytyimmistä videoista. Kappaleen "Calling on You" video sai myös 5. sijan ohjelmassa.
Nauhoitus

To Hell with the Devil -albumin ensimmäisessä, Uuden testamentin innoittamassa kansikuvassa neljä enkelin siivet saanutta miestä syöksevät kitara kädessä paholaista Helvettiin. Kansi kuitenkin sensuroitiin seuraavia painoksia varten maltillisemmaksi.
»Saimme paljon palautetta kristityiltä, jotka ajattelivat, että olimme laittaneet albumin kanteen pentagrammin vain laittaaksemme kanteen pentagrammin. Kannessa yksi enkeleistä on repinyt Saatanalta kaulakorun irti ja päästänyt sen tippumaan, ja siinä korussa on pentagrammi. Jengi ymmärsi sen väärin, ja välttääksemme kohua ja ongelmia me vaihdoimme kannen yksinkertaisesti mustaksi jossa on vain Stryper-logo.» 
( Michael Sweet )
Levyltä julkaistiin neljä musiikkivideota, joista 1980-luvun suosituimpiin heavy-balladeihin kuuluva "Honestly" nousi korkeimmalle listoilla. Sekä "Honestly", että rokkaavampi "Calling on You" olivat ajallaan Music Televisionin toivotuimpana videona. Myös konsertin yhteydessä kuvattu Free sai paljon huomiota MTV:llä ja radiosoitossa. Neljäs video tehtiin kappaleesta "All of Me", joka on laulaja Michael Sweetin vaimolleen kirjoittama rakkausballadi. Albumin kappaleista To Hell with the Devil, "More than a Man", "The Way" ja "Sing-along Song" ovat muodostuneet listahittien ohella kappaleiksi, jotka kuuluvat vielä tänäkin päivänä bändin konserttien esityslistoille. Erityisesti kappaleet "The Way", "To Hell with the Devil" ja "More than a Man" ovat kappaleita, joissa Stryperin kristillinen sanoma ei jää epäselväksi.
Pedon meteli: Heavy metallin vanha ja uusi testamentti - kirjassaan Ian Christe mainitsee To Hell with the Devilin kolmentoista tärkeimmän glam metal -albumin listalla. Vuonna 2010 HM-lehti sijoitti To Hell with the Devilin kolmannelle sijalle 100 kaikkien aikojen parasta kristillistä rockalbumia -listallaan perusteenaan, että "kun tämä albumi julkaistiin, se sai multi-platina-arvon, täten ikuisesti nostaen sen rimaa, mihin kristillinen raskas musiikki kykenee." Elokuussa 2010 Heaven's Metal -fanzinessa albumi sijoitettiin kuudenneksi 100 kaikkien aikojen parasta kristillistä metallialbumia -listalla.
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Gold: 19. helmikuuta 1987
Platinum: 6. tammikuuta 1988
Kappalelista

Kappaleet kirjoittanut Michael Sweet, paitsi missä merkitty
"Abyss (To Hell with the Devil)" – 1:21
"To Hell with the Devil" (M. Sweet, Robert Sweet) – 4:08
"Calling on You" – 3:59
"Free" (M. Sweet, R. Sweet) – 3:44
"Honestly" – 4:10
"The Way" (Oz Fox) – 3:37
"Sing-along Song" – 4:21
"Holding on" – 4:16
"Rockin' the World" – 3:30
"All of Me" – 3:11
"More than a Man" – 4:35
Jäsenet

Michael Sweet – laulu, kitara, akustinen kitara
Robert Sweet – rummut
Oz Fox – kitara, laulu
Brad Cobb – bassokitara
Arvostelut

All Music Guide[vanhentunut linkki]
Aiheesta muualla

To Hell with the Devil Discogsissa. (englanniksi)
Albumi To Hell with the Devil Encyclopaedia Metallum -sivustolla (englanniksi)
Stryper
| --- | --- |
Studioalbumit::  The Yellow and Black Attack • Soldiers Under Command • To Hell with the Devil • In God We Trust • Against the Law • Reborn • The Roxx Regime Demos • Murder by Pride • The Covering • Second Coming • No More Hell to Pay • Fallen • God Damn Evil • Even the Devil Believes • The Final Battle
Livealbumit::  7 Weeks: Live in America, 2003 • Extended Versions • Greatest hits: Live in Puerto Rico • Live at the Whisky
Kokoelmat::  Can’t Stop the Rock • 7: the Best of Stryper • The Roxx Regime Demos • Icon
Risto Lignell

Risto Lignell (s. 20. maaliskuuta 1952) on suomalainen entinen koripalloilija. Lignell edusti uransa aikana muun muassa Panttereita, jonka paidassa hänet valittiin kaksi kertaa vuoden koripalloilijaksi. Lignell oli edustamassa Suomen koripallomaajoukkuetta vuoden 1977 EM-kisoissa. Seitsemässä ottelussa Lignell teki keskimäärin 11,2 pistettä. Maajoukkueessa hän pelasi 169 peliä, joissa hän teki 1897 pistettä.
Hän voitti yhden Suomen mestaruuden vuonna 1980 Pantterien paidassa.
Toinen oopiumisota

Hyökkäys Guangzhouhun vuonna 1857
Taku-linnake pian sen valtauksen jälkeen aamulla 21. elokuuta 1860. Kuvassa kaatuneita sotilaita.
Toinen oopiumisota käytiin Kiinan (Qing-dynastia) sekä Ison-Britannian ja Ranskan välillä vuosina 1856–1860. Kiinassa käytiin samaan aikaan Taiping-kapinaa.
Sodan taustat

Ensimmäinen oopiumisota ei tuonut Ison-Britannian toivomaa kaupan kasvua, vaikka uusia satamia avattiinkin. Koska tekstiilien myynti ei vieläkään ollut toivotulla tasolla, ulkomaat halusivat oopiumikaupan laillistamista. Toisaalta britit arvelivat, että uusien satamien avaaminen voisi lisätä kauppaa, mutta heidän jo ennen ensimmäistä oopiumisotaa toivomaansa neuvotteluyhteyttä Pekingin hallinnon kanssa ei vieläkään ollut. Lisäksi paikallismilitiat hyökkäilivät aika-ajoin ulkomaalaisia vastaan Guangzhoussa (Kanton).
1854 Britannia laati yhdessä Yhdysvaltain kanssa Kiinalle vaatimuksen ehtojen parantamisesta. Sen mukaan Tianjin oli avattava kaupalle, ulkomaalaisten piti saada oikeus matkustaa ja omistaa maata sisämaassa, oopiumi piti laillistaa, Guangzhou rauhoittaa ja Pekingiin piti saada diplomaatteja. Keisari kuitenkin kieltäytyi sopimuksesta.
Sodan kulku

8. lokakuuta 1856 Kiinan viranomaiset nousivat Hongkongissa rekisteröityyn, kiinalaisten omistamaan, mutta Britannian lipun alla purjehtivaan laivaan nimeltä Arrow, epäillen, että se oli syyllistynyt merirosvoukseen, salakuljetuksiin ja oli mukana oopiumikaupassa. 12 miehistön jäsentä vangittiin.
Ranskan esittämä syy Kiinaan hyökkäämiseen oli se, että kiinalaiset viranomaiset Guangxin provinssissa olivat teloittaneet ranskalaisen lähetyssaarnaajan. Amiraali Sir Michael Seymour komensi Britannian ja Ranskan yhteyshyökkäystä Guangzhouhun vuonna 1857. Kaupunki miehitettiin ja laivasto purjehti pohjoiseen vallaten hetkellisesti Taku-linnakkeet lähellä Tianjiniä toukokuussa 1858.
Kesäkuussa 1858 sodan ensimmäinen osa päättyi Tianjinin sopimuksiin, joissa olivat osallisina Ranska, Venäjä ja Yhdysvallat. Näillä sopimuksilla avattiin 11 satamaa lisää länsimaiselle kaupankäynnille. Kiina ei aluksi suostunut ratifioimaan sopimuksia.
1859 Kiinan kieltäydyttyä ulkomaalaisten lähetystöjen perustamisesta Pekingiin, amiraali Sir James Hopen komentama laivasto hyökkäsi Peto-joen suuta vartioivien linnakkeiden kimppuun. Se kärsi kuitenkin tappion ja joutui perääntymään kommodori Josiah Tattnallin komentaman yhdysvaltalaisen laivasto-osaston turvin.
1860 englantilais-ranskalaiset joukot kokoontuivat Hongkongissa ja laskeutuivat maihin 1. elokuuta Pei Tangissa hyökäten onnistuneesti Taku-linnakkeiden kimppuun 21. elokuuta. 26. syyskuuta joukot saapuivat Pekingiin ja olivat miehittäneet kaupungin 6. lokakuuta. Joukot sitten ryöstelivät Kesäpalatsin ja Vanhan kesäpalatsin.